
DR.30.03.2017                                                        59                   

 

 4.54 ptg. 

Dato’ Dr. Haji Noor Azmi bin Ghazali [Bagan Serai]: Bismillahir Rahmanir 
Rahim.  Assalamualaikum warahmatullahi wabarakatuh. Terima kasih Tuan Yang di-
Pertua, memberikan saya peluang untuk membahaskan Rang Undang-undang Timbang 
dan Sukat (Pindaan) 2017. Seperti yang kita dengar dari penerangan tadi, bahawa rang 
undang-undang ini adalah untuk mendidik pengguna dan juga untuk mengawal selia alat 
timbang.  Ini cerita tentang neraca, cerita timbang dan sukat.  Yang penting sekali ialah 
tentang perlindungan kepada pengguna supaya pengguna tahu hak-hak dia dan 
pengguna tidak ditipu dalam urusan jual beli.   

Tuan Yang di-Pertua, pindaan-pindaan yang dilakukan ini, adalah untuk 
meningkatkan kepatuhan dan untuk menentukan bahawa alat timbang yang digunakan 
itu adalah yang telah ditentu sahkan, maknanya yang telah diperiksa dan sebagainya. 
Satu lagi yang penting sekali untuk menyesuaikan dengan keperluan semasa.  Pindaan-
pindaan yang dilakukan ini kalau kita lihat akta 1972 ini sudah lama tidak ada pindaan.  
Undang-undang ataupun denda-denda penalti yang dikenakan adalah tidak sesuai 
dengan zaman sekarang. Contohnya banyak pindaan-pindaan yang kita buat pada 
undang-undang yang dulu kita lihat kalau 20 tahun dahulu kena denda RM1,000, 
sekarang pun kena denda RM1,000, maknanya sudah tidak ada kesan.  Kalau 20 tahun 
lalu, RM1,000 itu besar, tetapi 20 tahun sekarang ini kalau kena denda RM1,000 dia 
bayar dan dia terus buat kerja itu.   

Jadi inilah Yang Berhormat Bagan Serai menyokong sangat pindaan ini kerana 
untuk... 

 Dato’ Hasbullah bin Osman [Gerik]: Yang Berhormat Bagan Serai. 

Dato’ Dr. Haji Noor Azmi bin Ghazali [Bagan Serai]:  ...Memastikan semua 
undang-undang ini dipatuhi dan alat timbang itu menepati dan ditentu sahkan.  Silakan. 

 Timbalan Yang di-Pertua [Dato’ Sri Haji Ismail bin Haji Mohamed Said]:  Ya, 
sila Yang Berhormat Gerik.   

 Dato’ Hasbullah bin Osman [Gerik]: Tuan Yang di-Pertua, Yang Berhormat 
Bagan Serai, perubahan RUU ini kita sambut baik yang mana yang penting ialah 
pelaksanaan dalam pasaran.  Kita tahu sebahagian daripada peniaga dia menipu dalam 
menggunakan timbang dan sukat.  Kadang-kadang dia letakkan tambahan alat pada itu, 
tetapi dengan adanya RUU ini, kita boleh standard-kan kesemua alat-alat timbang dan 
sukat.  Soalan saya, jika kita luluskan RUU ini, adakah kesan kepada peniaga-peniaga?  
Mungkin suatu masa terus kerajaan akan meminta alat timbang dan sukat ditukar terus, 
ini juga boleh menyusahkan peniaga-peniaga. Soalnya kita pengguna kita cukup setuju 
alat timbang yang kadang-kadang ada penipuan.  Akan tetapi kita percaya dengan RUU 
sebelum ini alat timbang sukat ini telah hampir kepada yang lebih baik.  Cuma yang itu 
yang persoalannya.  Bagaimana pandangan Yang Berhormat Bagan Serai?  Terima 
kasih.    

Dato’ Dr. Haji Noor Azmi bin Ghazali [Bagan Serai]: Terima kasih Yang 
Berhormat Gerik di atas keprihatinan ini.  Ini satu perkara lagi, apabila ada berlaku jual 
beli dia di antara supplier dan di antara orang yang menggunakan.  Kita lihat dalam 
berbagai-bagai isu umpamanya isu minyak, pengguna-pengguna dan juga mereka yang 
mengusahakan minyak.  Jadi ada masalah di situ.  Jika ada undang-undang baru 
dikenakan, siapakah yang akan mendapat keuntungan dan kebaikannya?   

Tuan Yang di-Pertua, penipuan yang berlaku ini kerana ada mereka yang tidak 
bertanggungjawab...  

 Dato’ Dr. Noraini binti Ahmad [Parit Sulong]: Yang Berhormat.  

 Dato’ Dr. Haji Noor Azmi bin Ghazali [Bagan Serai]: ...Peniaga-peniaga yang 
tiada etika yang hanya mementingkan keuntungan diri sendiri.  Jadi yang kita risau...   

 Dato’ Dr. Noraini binti Ahmad [Parit Sulong]: Minta sedikit pencelahan. 

 Dato’ Dr. Haji Noor Azmi bin Ghazali [Bagan Serai]: Silakan.   

 Timbalan Yang di-Pertua [Dato’ Sri Haji Ismail bin Haji Mohamed Said]: Ya, 
Yang Berhormat Parit Sulong, silakan. 

 Dato’ Dr. Noraini binti Ahmad [Parit Sulong]: Terima kasih Tuan Yang di-
Pertua dan juga terima kasih Yang Berhormat Bagan Serai.  Saya tertarik dengan apa 
Yang Berhormat tadi bahaskan mengenai ini dan juga saya mendengar apa Yang 
Berhormat Gerik tadi nyatakan.  Selain daripada mungkin ada penipuan sedikit, mungkin 
saya hendak tumpang melalui Yang Berhormat tadi mengenai kita ini sekarang bercakap 



4.54 ptg. Dato' Dr. Haji Noor Azmi bin Ghazali [Bagan Serai]: Bismillahir Rahmanir Rahim. Assalamualaikum warahmatullahi wabarakatuh. Terima kasih Tuan Yang di- Pertua, memberikan saya peluang untuk membahaskan Rang Undang-undang Timbang dan Sukat (Pindaan) 2017. Seperti yang kita dengar dari penerangan tadi, bahawa rang undang-undang ini adalah untuk mendidik pengguna dan juga untuk mengawal selia alat timbang. Ini cerita tentang neraca, cerita timbang dan sukat. Yang penting sekali ialah tentang perlindungan kepada pengguna supaya pengguna tahu hak-hak dia dan pengguna tidak ditipu dalam urusan jual beli. Tuan Yang di-Pertua, pindaan-pindaan yang dilakukan ini, adalah untuk meningkatkan kepatuhan dan untuk menentukan bahawa alat timbang yang digunakan itu adalah yang telah ditentu sahkan, maknanya yang telah diperiksa dan sebagainya. Satu lagi yang penting sekali untuk menyesuaikan dengan keperluan semasa. Pindaan- pindaan yang dilakukan ini kalau kita lihat akta 1972 ini sudah lama tidak ada pindaan. Undang-undang ataupun denda-denda penalti yang dikenakan adalah tidak sesuai dengan zaman sekarang. Contohnya banyak pindaan-pindaan yang kita buat pada undang-undang yang dulu kita lihat kalau 20 tahun dahulu kena denda RM1,000, sekarang pun kena denda RM1,000, maknanya sudah tidak ada kesan. Kalau 20 tahun lalu, RM1,000 itu besar, tetapi 20 tahun sekarang ini kalau kena denda RM1,000 dia bayar dan dia terus buat kerja itu. Jadi inilah Yang Berhormat Bagan Serai menyokong sangat pindaan ini kerana untuk... Dato' Hasbullah bin Osman [Gerik]: Yang Berhormat Bagan Serai. Dato' Dr. Haji Noor Azmi bin Ghazali [Bagan Serai]: ...Memastikan semua undang-undang ini dipatuhi dan alat timbang itu menepati dan ditentu sahkan. Silakan. Timbalan Yang di-Pertua [Dato' Sri Haji Ismail bin Haji Mohamed Said]: Ya, sila Yang Berhormat Gerik. Dato' Hasbullah bin Osman [Gerik]: Tuan Yang di-Pertua, Yang Berhormat Bagan Serai, perubahan RUU ini kita sambut baik yang mana yang penting ialah pelaksanaan dalam pasaran. Kita tahu sebahagian daripada peniaga dia menipu dalam menggunakan timbang dan sukat. Kadang-kadang dia letakkan tambahan alat pada itu, tetapi dengan adanya RUU ini, kita boleh standard-kan kesemua alat-alat timbang dan sukat. Soalan saya, jika kita luluskan RUU ini, adakah kesan kepada peniaga-peniaga? Mungkin suatu masa terus kerajaan akan meminta alat timbang dan sukat ditukar terus, ini juga boleh menyusahkan peniaga-peniaga. Soalnya kita pengguna kita cukup setuju alat timbang yang kadang-kadang ada penipuan. Akan tetapi kita percaya dengan RUU sebelum ini alat timbang sukat ini telah hampir kepada yang lebih baik. Cuma yang itu yang persoalannya. Bagaimana pandangan Yang Berhormat Bagan Serai? Terima kasih. Dato' Dr. Haji Noor Azmi bin Ghazali [Bagan Serai]: Terima kasih Yang Berhormat Gerik di atas keprihatinan ini. Ini satu perkara lagi, apabila ada berlaku jual beli dia di antara supplier dan di antara orang yang menggunakan. Kita lihat dalam berbagai-bagai isu umpamanya isu minyak, pengguna-pengguna dan juga mereka yang mengusahakan minyak. Jadi ada masalah di situ. Jika ada undang-undang baru dikenakan, siapakah yang akan mendapat keuntungan dan kebaikannya?. Tuan Yang di-Pertua, penipuan yang berlaku ini kerana ada mereka yang tidak bertanggungjawab... Dato' Dr. Noraini binti Ahmad [Parit Sulong]: Yang Berhormat. Dato' Dr. Haji Noor Azmi bin Ghazali [Bagan Serai]: ...Peniaga-peniaga yang tiada etika yang hanya mementingkan keuntungan diri sendiri. Jadi yang kita risau... Dato' Dr. Noraini binti Ahmad [Parit Sulong]: Minta sedikit pencelahan. Dato' Dr. Haji Noor Azmi bin Ghazali [Bagan Serai]: Silakan. Timbalan Yang di-Pertua [Dato' Sri Haji Ismail bin Haji Mohamed Said]: Ya, Yang Berhormat Parit Sulong, silakan. Dato' Dr. Noraini binti Ahmad [Parit Sulong]: Terima kasih Tuan Yang di- Pertua dan juga terima kasih Yang Berhormat Bagan Serai. Saya tertarik dengan apa Yang Berhormat tadi bahaskan mengenai ini dan juga saya mendengar apa Yang Berhormat Gerik tadi nyatakan. Selain daripada mungkin ada penipuan sedikit, mungkin saya hendak tumpang melalui Yang Berhormat tadi mengenai kita ini sekarang bercakap.